**GYIK Gyerekek ☺**



NINCS ISKOLA?

Mint tudjátok, a suli most egy ideig zárva tart. Azonban a tanulás nem áll meg!

MEDDIG ALHATOK, HÁNYKOR KEZDŐDIK A TANÍTÁS?

Az online tanítás 9 órakor kezdődik. A tantárgyi feladatokat a megjelölt napokon kapjátok meg a 08:00 és 09:00 óra között. A teljesítés határidejét az adott pedagógusod fogja pontosan megjelölni.

|  |
| --- |
| Alsó tagozat |
| hétfőbirodalom nap | **kedd**páratlan nap | **szerda**természetesen nap | **csütörtök**páratlan nap | **péntek**nyelv-ész nap |
| *„Én napló”* | *„Én napló”* | *„Én napló”* | *„ Én napló”* | *„ Én napló”* |
| magyar irodalom | matematika | környezetismeret | matematika | magyar nyelvtan |
| testnevelés | testnevelés | testnevelés | testnevelés | angol nyelv |
|  |  |  |  | testnevelés |

|  |
| --- |
| Felső tagozat 5-6. évfolyam |
| hétfő | **kedd** | **szerda** | **csütörtök** | **péntek** |
| *„Én napló”* | *„Én napló”* | *„Én napló”* | *„Én napló”* | *„Én napló”* |
| angol nyelv | matematika | magyar nyelv | magyar irodalom | történelem |
| természetismeret | testnevelés | testnevelés | testnevelés | testnevelés |
| testnevelés |  |  |  |  |

|  |
| --- |
| Felső tagozat 7-8. évfolyam |
| hétfő | **kedd** | **szerda** | **csütörtök** | **péntek** |
| *„Én napló”* | *„Én napló”* | *„Én napló”* | *„Én napló”* | *„Én napló”* |
| magyar irodalom | angol nyelv | matematika | magyar nyelv | matematika |
| testnevelés | fizika | történelem | kémia | irodalom |
|  | testnevelés | testnevelés | testnevelés | testnevelés |

**A készségtárgyak oktatása heti feladatokkal történik.**

A hétfőn kiadott feladat elkészítésére mindig péntekig kapsz határidőt,

Ide tartoznak az alábbi tantárgyak:

* vizuális kultúra
* életvitel és gyakorlat
* ének-zene
* dráma és tánc
* bibliaismeret

EGYÁLTALÁN MI AZ AZ ÉN NAPLÓ?

**Közös online feladat minden évfolyamon:**

**„Én napló”** készítése

**2020. március 18-tól minden nap**

Formája: alsó tagozat: A/5 méretű, vonalas füzet

 felső tagozat: A/4 méretű vonalas füzet

**Célja**: Vezess naplót!

Örökítsd meg ezeket a rendkívüli napokat!

Néhány javaslat:

Jegyezd le mi történt veled!

Mi az, ami a legszuperebb volt aznap?

Mi foglalkoztatott leginkább?

Mi az, amit aznap próbáltál ki először?

Írd le mindezt folyóírással, tedd szebbé rajzokkal, képekkel, esetleg fotókkal kiegészítve!

Elkészítését - az előző napról – reggel javasoljuk.

Az „Én naplót” hozzátok magatokkal az első személyes találkozásra az iskolába!

VAJON LESZ VALAMI ÉRDEKES A TV-BEN, VAGY INKÁBB HAGYJUK?



Hétfőtől 08.00-11:00 óráig a felsős diákok részére különböző szaktantárgyakhoz, 11.30-tól pedig angol nyelvhez sugároznak műsort. Remek lehetőség, érdemes figyelemmel követni!

LESZNEK FEJLESZTŐ ÓRÁK ÉS MŰHELYEK?

Természetesen igen! A gyógypedagógusaid és a műhelyvezetők heti egy alkalommal küldik számodra a feladataid, mindig hétfői ütemezéssel. Légy ugyanolyan aktív, mint a suliban!

LESZ NYÁRI SZÍNPADI ELŐADÁS?

A kialakult járványügyi helyzet korlátozása miatt az augusztus végére tervezett 30 éves Gálaműsor, illetve a Dzsungel könyve musical elmarad. Köszönjük, hogy sokan úgy terveztétek a nyarat, hogy a próbákra időt szántatok volna. Majd máskor! ☺

HOGY OSSZAM BE A NAPOM?

A jelenlegi helyzet mindannyiunknak új kihívás, hiszen a megszokott napirend felborul.

Küldünk számodra egy javaslatot arra vonatkozóan, hogyan tedd hasznossá, hatékonnyá, élvezetessé ezt az időszakot a szüleid segítségével!

|  |
| --- |
| **Napirend** |
| ***Kezdés*** | ***Vége*** | ***Feladat*** | ***Ismertetés - példák / feladatok*** |
|  | **8:00** | Ébredés, készülődés a napra | Reggelizés, beágyazás, felöltözés és fésülködés, szennyest berakni a mosásba |
| **10:00** | **12:00** | Délelőtti tanulás és felkészülés | A rendelkezésre álló digitális eszközökkel az oktatási anyag feldolgozása. |
| **12.00** | **13.00** | Délelőtti kontaktusmentes szabadtéri tevékenység | Szabad levegőn séta ha van rá mód pl. kertben, vagy erdőben a közelben ahol nem találkoznak másokkal. Játszóterek kerülendők. Eső esetében reggeli torna. |
| **13:00** | **13:30** | Ebéd | Elektronikai eszközök nélkül, azok közben töltenek |
| **13:30** | **14:00** | Házimunka - takarítás | Mindenki közösen vegye ki a részét a tevékenységekből, viráglocsolás, porszívózás, stb. életkornak megfelelően!!! |
| **14:00** | **15:00** | Csendes pihenő | Olvasás, szieszta, társasjáték, lego építés - közös családi kikapcsolódás. |
| **15:00** | **16:00** | Délutáni tanulás és felkészülés | A rendelkezésre álló digitális eszközökkel az oktatási anyag feldolgozása |
| **16:00** | **17:00** | Délutáni kontaktusmentes szabadtéri tevékenység | Garázsrendezés, kerti munkák, kerékpározás, kutyasétáltatás, szabadban történő játékok ha nem találkoznak másokkal (játszóterek kerülendőek) |
| **17:00** | **18:00** | Vacsora | Elektronikai eszközök nélkül, azok közben töltenek |
| **18:00** | **20:00** | Szabadfoglalkozás | Könyv olvasás, tv nézés, életkornak megfelelő játékok a családdal.Fürdés, alaposan! |
| **20:00** |  | Lefekvés, alvás | Minden gyermeknek szüksége van pihenésre és alvásra, esti mesével. |
| **21:00** |  | Lefekvés, alvás | Azoknak a gyerekeknek az alvásideje kezdődik ekkor, akik napközben elvégezték a teendőiket és a viselkedésük vállalható volt :) |

NÉHA PICIT BESZÉLGETNÉK, JÁTSZANÉK… VAN ERRE MÓD?

Ez a most kezdődő időszak rengeteg új, élvezetes kihívást, munkaformát kínál az számunkra. A Pannonhalmi erőssége a személyesség, egymás segítése. Ezt a ritka kincset a digitális világban is igyekszünk csiszolgatni, fényesítgetni, ennek okán több lehetősséggel is megkínálunk. Élj vele!

* **Beszélgetés/csetelés** a következő pedagógusok valamelyikével:

Juhász Gabriella [juhaszgabriella@pannonhalmibela.sulinet.hu](file:///C%3A%5CUsers%5CPannonhalmi%5CDesktop%5Cjuhaszgabriella%40pannonhalmibela.sulinet.hu)

Tóth-Ilkó Zsuzsanna [tothilkozsuzsanna@pannonhalmibela.sulinet.hu](file:///C%3A%5CUsers%5CPannonhalmi%5CDesktop%5Ctothilkozsuzsanna%40pannonhalmibela.sulinet.hu)

Papp Tünde [papptunde@pannonhalmibela.sulinet.hu](file:///C%3A%5CUsers%5CPannonhalmi%5CDesktop%5Cpapptunde%40pannonhalmibela.sulinet.hu)

Pollak Dávid [david.pollak@gmail.com](david.pollak%40gmail.com)

(Előtte e-mailen történő egyeztetés szükséges.)

* **Online sakk** Zsuzsa nénivel

Terbéné Kis Zsuzsanna [terbenezsuzsanna@pannonhalmibela.sulinet.hu](file:///C%3A%5CUsers%5CPannonhalmi%5CDesktop%5Cterbenezsuzsanna%40pannonhalmibela.sulinet.hu)

(Előtte szintén e-mailen történő egyeztetés szükséges. A „sakkos” gyerekeket bátorítanánk e lehetőség kihasználására!)

MIT TEHETEK AZ EGÉSZSÉGEM ÉRDEKÉBEN?

Iskolánk védőnője a következőt javasolja: napi 2-3000 mg C-vitamin és 1 D vitamin, alapos kézmosás minimum fél percig, fertőtlenítés, rendszeres testmozgás, séta a levegőn, találkozás kerülése külső személyekkel.

ELVESZEK A GOOGLE CLASSROOM-BAN, TUDNÁNAK SEGÍTENI?



Mint tudjátok, március 23-tól aktívan beindult a digitális tanulás **a Google Classroom** tantermeiben. Bizonyára számos izgalmas, kedves pillanatot szerzett számotokra is.

*Szeretnénk néhány dologra felhívni a figyelmeteket, ami megkönnyíti az életünket az online osztályokban!*

* Mindenki többször tekintse meg a felület használatáról szóló videót, melyet a kurzusokban és e-mailben is megosztottunk!
* Az órarend szerint megjelölt napokon 09:00 óráig kapjátok meg a tananyagot, a feladatokat. (A FELADATOK fül) alatt szereplő tárgyaknál találjátok. Ezért minden reggel legkésőbb 09: 00 órakor legyél online!
* A feladatok határidőhöz kötöttek, melyet mindig az adott pedagógus határoz meg. A határidő betartása kötelező, erre nagyon figyeljetek! A határidőre le nem adott, vagy később leadott feladat elégtelen osztályzatot eredményeznek!
* A kiadott feladok típusa: kérdés, tesztlap, feltöltésre váró file (pl. munkafüzet lefényképezve). Figyelmesen olvassátok el a tanári utasítást! Arra válaszolj, amit tanárod kérdez!
* A kiadott feladatoknál a pedagógusod megjelöli, hogy milyen értékelést ad a munkára (pl. érdemjegy, pont, nincs érdemjegy). Az osztályzatokat a Mozanaplóba vezetjük át.
A feladatot le kell adnod a dokumentumon belül, ne az üzenőfalra írd válaszokat!
* Ez a felület csak tanulásra szolgál. Bár beszélgetni, ’csetelni’ klassz, mégse ezt a platformot használjuk üzengetésre!
* Ha valaki írni szeretne, azt privát üzenetben tegye meg, hiszen erre is lehetősége van a Google Classroom-on keresztül.
* A Google Classroom nemcsak Nektek, hanem nekünk is egy új eszköz. Együtt fogjuk megismerni, megtanulni, mennyi lehetőséget kínál a digitális oktatásra.

AKKOR NINCS IS HIÁNYZÁS? DE JÓ!

Ez nem teljesen így van. Jól figyelj! Mostantól a reggeli bejelentkezésed és a visszaküldött feladataid adnak jelzést arról, hogy készen állsz a napi munkára. Amennyiben az osztályfőnök nem tud kapcsolatba lépni Veled az online térben, felveszi veled vagy a szüleiddel egyéb módon a kapcsolatot (telefon, e-mail).

Betegség esetén a szülődnek kötelessége e-mailben jelezni az osztályfőnöknek, hogy nem tudsz belépni az online oktatás folyamatába.

Igazolás hiányában a távollét igazolatlan, a tanuló osztályozóvizsgára kötelezhető.

MI TÖRTÉNIK, HA ELAKADOK A FELADATOK MEGOLDÁSÁBAN?

Bátran keresd meg tanárod az egyéni fogadóórájában, melyet az iskola közösségi oldalán és honlapján is megtalálsz!



*Vigyázzatok Magukra és a családotok minden tagjára!*

*Ha csak tehetitek, maradjatok otthon! Klassz tanulást kívánunk!*

Budapest, 2020. március 24.

Pedagógusaitok ☺